Ευτύχης Γιαρένης

Ο Ευτύχης Γιαρένης (1919-2002), του Γεωργίου, ήταν Έλληνας έμπορος και πολιτικός της Αριστεράς. Διετέλεσε βουλευτής με την ΕΔΑ από το 1958 έως το 1961.

Βιογραφία
 Πρώτα χρόνια και προσφυγική ζωή 
Γεννήθηκε στις 14 Μαρτίου 1919 στην Οινόη του Πόντου.Όμηρος Ταχμαζίδης, Και τα σκυλιά να μην γίνονται μάνες, Kilkis24.gr, 3 Δεκεμβρίου 2015, ανακτήθηκε στις 19 Μαΐου 2020.  Με την ανταλλαγή των πληθυσμών η οικογένειά του εγκαταστάθηκε στο χωριό Μελισσουργός και στη συνέχεια στις Συκιές Θεσσαλονίκης. 

 Αντιστασιακή δράση και διώξεις 
Από μικρή ηλικία εντάχθηκε στις γραμμές του αριστερού κινήματος και υπέστη διώξεις για τις ιδέες του. Έλαβε μέρος στην Εθνική Αντίσταση κατά των Γερμανών, πολεμώντας με τον ΕΛΑΣ Χαλκιδικής. Εξορίστηκε επί μία δεκαετία (1947-1957) στη Μακρόνησο, στον Αϊ-Στράτη και τη Σαμοθράκη. Στις εκλογές του 1958 εκλέχθηκε βουλευτής Π. Δ. Θεσσαλονίκης με το κόμμα της ΕΔΑ. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 59, αρ. 195). Ασχολήθηκε με το εμπόριο. Κατά τη διάρκεια της χούντας εκτοπίστηκε στη Γυάρο και στη Λέρο. Συνέγραψε το αυτοβιογραφικό βιβλίο Αυτούς που δέρνει ο άνεμος (1993). 

 Οικογένεια 
Το 1959 παντρεύτηκε τη Σοφία Κελεσίδου (1927-2019) Σοφία Γιαρένη: Μια συμβολική μορφή των Συκεών πέθανε σε ηλικία 92 ετών, 12 Σεπτεμβρίου 2019, ανακτήθηκε στις 19 Μαΐου 2020. και απέκτησε δύο γιους, τον Γιώργο και τον Χρήστο.Αυ.Ρ.Α. στον δήμο Νεάπολης Συκεών - Δελτίο τύπου: "Υποψήφιος δήμαρχος της Συλλογικότητας, ο Χρήστος Γιαρένης", 7 Φεβρουαρίου 2014, ανακτήθηκε στις 19 Μαΐου 2020. 

Ο Ευτύχης Γιαρένης απεβίωσε στη Θεσσαλονίκη σε ηλικία 83 ετών, στις 20 Φεβρουαρίου 2002. 

 Παραπομπές 

Γιαρενης
Γιαρενης